Selvbetjent ombordstigning på fly
På denne måten håper Avinor og flyselskapene at passasjerene skal komme seg om bord i flyet raskere og mer effektivt enn i dag. Mange steder er det i dag to bakkeansatte som betjener gaten der passasjerene entrer flyet. Med de nye, automatiske slusene kan man klare seg med en, for å assistere passasjerene. På sikt kan gaten kanskje bli helt automatisert, såfremt sikkerhetsmyndighetene aksepterer det.Det er teknologien SBG (Self Boarding Gate) de flyreisende på Vigra ved Ålesund og Gardermoen nå stifter bekjentskap med, når de går om bord i flyet sitt. Systemet skal testes ut på flere norske flyplasser, bare man blir sikre på at teknologien fungerer slik den skal. - Å bruke selvbetjente automater og sluser ved gate er en vinn-vinn-situasjon for både passasjerene, handling-selskapene og Avinor, sier lufthavnsjef ved Ålesund lufthavn, Tor Hånde.Flypassasjerene møter stadig flere automatiserte tjenester nå de skal ut på tur. Sjekkinn-automatene har vært i bruk lenge, og passasjerene er blitt vant med å identifisere bagasjen sin med «merkepistolen» før de sender den av gårde på bagdrop-båndet. Billettkontrollen i sikkerhetskontrollen går også raskere enn før, og ved gate har mange reisende tatt i bruk mobil-apper fremfor det gammeldagse ombordstigningskortet av papir.Den nye SBG-teknologien for selvbetjent ombordstigning på flyene er utviklet i samarbeid med SAS, Widerøe og Norwegians handling-selskaper (bakketjenestene). - På denne måten får passasjerene en enda mer sømløs og effektiv reise, mens handling-selskapene kan bruke personalressursene sine på andre oppgaver, sier lufthavnsjef Hånde. - Samtidig frigjør vi areal som kan brukes til andre ting.På Vigra ved Ålesund er det utplassert tre SBG-sluser, der passasjerene identifiserer seg selv før de går ut til flyene. Ved Oslo Lufthavn finner du slike automatsluser i hele den nye, midlertidige «pir sør» (innlandsgatene 19A, 19B osv.), ved bussgatene og noen steder i utlandsterminalen. Prosjektleder Simen Simonsen opplyser at flere lufthavner vil ta teknologien i bruk i nær fremtid.- Trondheim er på gang. Her er det bestilt to enheter. Det samme ved Stavanger lufthavn - mens Bergen lufthavn er i dialog med lokale handlere, sier han. Ifølge Avinor viser erfaringene at man trenger 2-3 automatsluser ved hver gate for å få den ønskede passasjerflyten og dermed effektiviseringen man søker. - Vi har noen utfordringer knyttet til flyselskapenes egne sjekkinn-systemer, som vi arbeider videre med. Ellers har teknologien så langt levert gode resultater, sier Simonsen.
Kjappere, enklere og besparende. Det er tanken bak de automatiske boarding-slusene som nå testes ut på flere norske flyplasser.